# kaout kaer
## Brezhoneg
### Etimologiezh

    Diwar kaout ha kaer.
kaout kaer (n'eus roud ebet eus implij an droienn gant an anv-verb)
** Kaer en deus doue gourdrouz ... AVD 1339
** [...] ; met kaer o doa ober, n'hallent ket dont e-maez. — (Fañch an Uhel, Kontadennoù ar Bobl/3, Al Liamm, 1988, p. 21.)
** Mat, hennezh, ar martolod yaouank-se, a yoa gant e drompilh, ha ne ehane da seniñ kaer a yoa tennañ, kaer o doa mont d'an douar, ar re a yoa en e gichen. — (Lan Inizan, Emgann Kergidu 1, Brest, 1877, eil emb. Al Liamm 1977, p. 220.)
** Kaer o d-oa ar zoudarded en em skoaziañ, en em lakaat daou, tri, bern-var-vern, n'oant ket c'hoaz huel avoualac'h evit tizout ar skour izella da staga ar gordenn da grouga Paolik ar Sann. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 161.)
** Kaer o devoa e zivesker bezañ treut ha hir, [...]. — (Jakez Konan, Lannevern e kañv ha danevelloù all, Al Liamm, 1980, p. 15.)
** Kaer en devoe ne gavas netra. — (G. MILIN, Gwechall-goz e oa..., Kemper, 1924, p. 60.)
** Ha, gant e fri tanav alies, kaer en deus furgutañ, c'hwesha e-touez kement all a lastez, foeltr vat ne gav nemet kozh flaer [...]. — (G. Milin, Marvaillou grac'h-koz, Brest, 1867, p. 139.)
** Kenta medesin. — Kaër am eus bet teuler evez, eo tec'het eus a dre va daouarn, evel pa vije bet krog an tan en e ziadrenv, [...]. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 24.)
** Met kaer am boe poufañ e giz-se, ne baouezas ket E-Mari Dremel da c'hrignouzat : « Hag an arc'hant, nom de va ene ! Digant piv az pefe peadra da... » — (Jarl Priel, Va Buhez e Rusia, Al Liamm, 1955, p. 6.)
** Kaer am-oa derhel da gildroënni dre eno, ne gaven ket ma rout. — (Jules Gros, Le trésor du breton parlé Deuxième Partie, 1970, p. 258.)
** Kaer am boa gwaskañ war ar silienn e rampe ma daouarn diwarni. — (Jules Gros, Le trésor du breton parlé Deuxième Partie, 1970, p. 433.)
** Kaer am beze gwinkal ha difretañ, graet e veze din 'ta lonkañ hep sellout berr, ha kement hag ober plijadur d'am zintin, ur bern moc'haj, blaz an diaoul warno, ha na raent na droug na vad (!) d'ur bugel ken yac'h ha den. — (Jarl Priel, Va Zammig Buhez, Al Liamm, 1954, p. 36.)
** Ha kaer an neus breman selaou, sioulder an drêzenn nʼeo torret nemet gant trouz ar mor o frega war an trêz. — — (Fañch al Lae, Bilzig, Kemper, 1925, p. 124.)

#### Troidigezhioù

* galleg : avoir beau